**NÁRODNÁ RADA SLOVENSKEJ REPUBLIKY**

IX. volebné obdobie

**637**

VLÁDNY NÁVRH

ZÁKON

z ... 2024,

**ktorým sa menia a dopĺňajú niektoré zákony v súvislosti s niektorými opatreniami na zabezpečenie dostupnosti ústavnej zdravotnej starostlivosti**

Národná rada Slovenskej republiky sa uzniesla na tomto zákone:

Čl. I

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., nálezu Ústavného súdu Slovenskej republiky č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z., zákona č. 105/2022 Z. z., zákona č. 111/2022 Z. z., zákona č. 117/2023 Z. z., nálezu Ústavného súdu Slovenskej republiky č. 402/2023 Z. z., zákona č. 40/2024 Z. z., uznesenia Ústavného súdu Slovenskej republiky č. 41/2024 Z. z., zákona č. 47/2024 Z. z., zákona č. 214/2024 Z. z., nálezu Ústavného súdu Slovenskej republiky č. 215/2024 Z. z. a zákona č. 248/2024 Z. z. sa dopĺňa takto:

Za § 290b sa vkladajú § 290c a 290d, ktoré vrátane nadpisov znejú:

„§ 290c

Porušovanie povinností za mimoriadnej situácie

(1) Kto za mimoriadnej situácie vyhlásenej vládou Slovenskej republiky odoprie vykonať alebo úmyselne nevykoná povinnosť uloženú orgánmi verejnej moci alebo povinnosť vyplývajúcu zo zákona na ochranu života a zdravia osôb a na ochranu majetku, potrestá sa odňatím slobody až na jeden rok.

(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1

a) a spôsobí ním ťažkú ujmu na zdraví alebo smrť, alebo

b) závažnejším spôsobom konania.

§ 290d

Vyhýbanie sa výkonu povinností za mimoriadnej situácie

(1) Kto za mimoriadnej situácie vyhlásenej vládou Slovenskej republiky v úmysle vyhnúť sa povinnosti uloženej orgánmi verejnej moci alebo povinnosti vyplývajúcej zo zákona na ochranu života a zdravia osôb a na ochranu majetku sa poškodí na zdraví, predstiera chorobu, falšuje listinu, zneužije návykovú látku alebo použije iný úskok, potrestá sa odňatím slobody až na jeden rok.

(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1

a) a spôsobí ním ťažkú ujmu na zdraví alebo smrť, alebo

b) závažnejším spôsobom konania.“.

Čl. II

Zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. 222/1996 Z. z., zákona č. 117/1998 Z. z., zákona č. 252/2001 Z. z., zákona č. 416/2001 Z. z., zákona č. 261/2002 Z. z., zákona č. 515/2003 Z. z., zákona č. 479/2005 Z. z., zákona č. 568/2005 Z. z., zákona č. 335/2007 Z. z., zákona č. 445/2008 Z. z., zákona č. 514/2008 Z. z., zákona č. 172/2011 Z. z., zákona č. 395/2011 Z. z., zákona č. 345/2012 Z. z., zákona č. 128/2015 Z. z., zákona č. 125/2016 Z. z., zákona č. 177/2018 Z. z., zákona č. 73/2020 Z. z., zákona č. 9/2021 Z. z., zákona č. 176/2021 Z. z., zákona č. 55/2022 Z. z., zákona č. 146/2023 Z. z., zákona č. 205/2023 Z. z., zákona č. 127/2024 Z. z. a zákona č. 128/2024 Z. z. sa dopĺňa takto:

1. V § 3 ods. 2 úvodnej vete sa za slovo „katastrofa,“ vkladajú slová „kritická nedostupnosť ústavnej zdravotnej starostlivosti,“.
2. V § 3 sa odsek 2 dopĺňa písmenom e), ktoré znie:

„e) kritická nedostupnosť ústavnej zdravotnej starostlivosti je mimoriadna udalosť vyvolaná prírodnými, prevádzkovými, sociálnymi alebo inými faktormi, ktorá predstavuje hrozbu alebo stav závažného narušenia poskytovania ústavnej zdravotnej starostlivosti v nemocnici, pri ktorom poskytovatelia ústavnej zdravotnej starostlivosti nie sú schopní zabezpečiť poskytovanie zdravotnej starostlivosti v rozsahu, kvalite alebo čase nevyhnutnom na ochranu života a zdravia alebo predchádzať závažnému poškodeniu zdravia.“.

1. § 3b sa dopĺňa odsekom 5, ktorý znie:

„(5) Mimoriadnu situáciu vyvolanú mimoriadnou udalosťou podľa § 3 ods. 2 písm. e) možno vyhlásiť najviac na 60 dní a predĺžiť najviac o ďalších 60 dní.“.

1. V § 14 sa odsek 1 dopĺňa písmenami s) a t), ktoré znejú:

„s) určuje vo svojom územnom obvode poskytovateľa zdravotnej starostlivosti, ktorého lekár posudzuje a rozhoduje o dočasnej pracovnej neschopnosti lekára, sestry, pôrodnej asistentky, rádiologického technika, praktickej sestry – asistenta alebo sanitára pracujúcich v nemocnici nachádzajúcej sa na území, na ktorom je vyhlásená mimoriadna situácia vyvolaná mimoriadnou udalosťou podľa § 3 ods. 2 písm. e),

t) určuje vo svojom územnom obvode poskytovateľa zdravotnej starostlivosti, ktorého lekár posudzuje a rozhoduje o dočasnej pracovnej neschopnosti zdravotníckeho pracovníka, ktorému bola počas núdzového stavu uložená pracovná povinnosť.“.

Čl. III

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z., zákona č. 293/2023 Z. z., zákona č. 529/2023 Z. z., zákona č. 40/2024 Z. z., zákona č. 125/2024 Z. z., zákona č. 144/2024 Z. z. a zákona č. 201/2024 Z. z. sa mení a dopĺňa takto:

1. V § 12a ods. 1 sa slovo „Dočasnú“ nahrádza slovami „Ak v odseku 18 alebo 19 nie je ustanovené inak, dočasnú“.
2. § 12a sa dopĺňa odsekmi 18 a 19, ktoré znejú:

„(18) Počas mimoriadnej situácie vyhlásenej z dôvodu kritickej nedostupnosti ústavnej zdravotnej starostlivosti,14d) posudzuje a rozhoduje o dočasnej pracovnej neschopnosti lekára, sestry, pôrodnej asistentky, rádiologického technika, praktickej sestry – asistenta a sanitára, ktorým bola počas mimoriadnej situácie vyhlásenej z dôvodu kritickej nedostupnosti ústavnej zdravotnej starostlivosti14d) zákonom uložená povinnosť poskytovať zdravotnú starostlivosť14e) alebo uložená pracovná povinnosť, lekár podľa osobitného predpisu;14f) ak ide o posudzovanie a rozhodovanie o dočasnej pracovnej neschopnosti lekára, sestry, pôrodnej asistentky, rádiologického technika, praktickej sestry – asistenta a sanitára podľa časti vety pred bodkočiarkou, ktorým sa poskytuje ústavná starostlivosť, dočasnú pracovnú neschopnosť posudzuje lekár podľa odseku 1 písm. b).“.

(19) Počas núdzového stavu posudzuje a rozhoduje o dočasnej pracovnej neschopnosti zdravotníckeho pracovníka, ktorému bola počas núdzového stavu uložená pracovná povinnosť, lekár podľa osobitného predpisu;14g) ak ide o posudzovanie a rozhodovanie o dočasnej pracovnej neschopnosti zdravotníckeho pracovníka podľa časti vety pred bodkočiarkou, ktorému sa poskytuje ústavná starostlivosť, dočasnú pracovnú neschopnosť posudzuje lekár podľa odseku 1 písm. b).“.

Poznámky pod čiarou k odkazom 14d až 14g znejú:

„14d) § 3 ods. 2 písm. e) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. .../2024 Z. z.

14e)§ 80 ods. 1 písm. l) zákona č. 578/2004 Z. z. v znení zákona č. .../2024 Z. z.

14f) § 14 ods. 1 písm. s) zákona Národnej rady Slovenskej republiky č. 42/1994 Z. z. v znení zákona č. .../2024 Z. z.

14g) § 14 ods. 1 písm. t) zákona Národnej rady Slovenskej republiky č. 42/1994 Z. z. v znení zákona č. .../2024 Z. z.“.

Čl. IV

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., uznesenia Ústavného súdu Slovenskej republiky č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., uznesenia Ústavného súdu Slovenskej republiky č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z., zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., nálezu Ústavného súdu Slovenskej republiky č. 347/2020 Z. z., zákona č. 392/2020 Z. z., zákona č. 393/2020 Z. z., zákona č. 9/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 264/2021 Z. z., zákona č. 310/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 92/2022 Z. z., zákona č. 266/2022 Z. z., zákona č. 267/2022 Z. z., zákona č. 341/2022 Z. z., zákona č. 390/2022 Z. z., zákona č. 419/2022 Z. z., zákona č. 495/2022 Z. z., zákona č. 518/2022 Z. z., zákona č. 119/2023 Z. z., zákona č. 285/2023 Z. z., zákona č. 310/2023 Z. z., zákona č. 125/2024 Z. z., zákona č. 201/2024 Z. z. zákona č. 278/2024 Z. z. a zákona č. 309/2024 Z. z. sa mení a dopĺňa takto:

1. V § 38 sa odsek 1 dopĺňa písmenom e), ktoré znie:

„e) trestný čin porušovania povinností za krízovej situácie,30a) trestný čin vyhýbania sa výkonu povinností za krízovej situácie,30b) trestný čin porušovania povinností za mimoriadnej situácie30c) alebo trestný čin vyhýbania sa výkonu povinností za mimoriadnej situácie.30d)“.

Poznámky pod čiarou k odkazom 30a až 30d znejú:

„30a) § 290a Trestného zákona.

30b) § 290b Trestného zákona.

30c) § 290c Trestného zákona.

30d) § 290d Trestného zákona.“.

1. V § 63b ods. 1 písm. d) sa slová „písm. j“ nahrádzajú slovami „písm. j) a l)“.
2. V § 79 sa odsek 1 dopĺňa písmenami bo) a bp), ktoré znejú:

„bo) určiť lekára podľa osobitného predpisu,55jawj) ak ide o poskytovateľa určeného okresným úradom podľa osobitného predpisu,55jawk)

bp) určiť lekára podľa osobitného predpisu,55jawl) ak ide o poskytovateľa určeného okresným úradom podľa osobitného predpisu. 55jawm)“.

Poznámky pod čiarou k odkazom 55jawj až 55jawm znejú:

„55jawj) § 12a ods. 18 zákona č. 576/2004 Z. z. v znení zákona č. .../2024 Z. z.

55jawk) § 14 ods. 1 písm. s) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. .../2024 Z. z.

55jawl) § 12a ods. 19 zákona č. 576/2004 Z. z. v znení zákona č. .../2024 Z. z.

55jawm) § 14 ods. 1 písm. t) zákona Národnej rady Slovenskej republiky č. 42/1994 Z. z. v znení zákona č. .../2024 Z. z.“.

1. V § 80 ods. 1 písm. j) sa slovo „situácie58f)“ nahrádza slovom „situácie“.
2. V § 80 sa odsek 1 dopĺňa písmenami l) až p), ktoré znejú:

„l) poskytovať zdravotnú starostlivosť počas mimoriadnej situácie vyhlásenej z dôvodu kritickej nedostupnosti ústavnej zdravotnej starostlivosti,58f) ak ide o zdravotníckeho pracovníka podľa § 27 ods. 1 písm. a), d), e), k), t) a v) pracujúceho v nemocnici nachádzajúcej sa na území, na ktorom je vyhlásená mimoriadna situácia;výpovedná doba zdravotníckeho pracovníka podľa časti vety pred bodkočiarkou, ktorá by mala skončiť počas mimoriadnej situácie, sa skončí dňom odvolania mimoriadnej situácie,

m) posúdiť a rozhodnúť o dočasnej pracovnej neschopnosti zdravotníckych pracovníkov podľa § 27 ods. 1 písm. a), d), e), k), t) a v), ktorým bola počas mimoriadnej situácie zákonom uložená povinnosť poskytovať zdravotnú starostlivosť alebo uložená pracovná povinnosť, ak ide o lekára podľa osobitného predpisu, 55jawk)

n) posúdiť a rozhodnúť o dočasnej pracovnej neschopnosti zdravotníckeho pracovníka, ktorému bola počas núdzového stavu uložená pracovná povinnosť, ak ide o lekára podľa osobitného predpisu, 55jawm)

o) podrobiť sa posúdeniu dočasnej pracovnej neschopnosti u poskytovateľa určeného okresným úradom, 55jawk)  ak ide o zdravotníckych pracovníkov podľa § 27 ods. 1 písm. a), d), e), k), t) a v) pracujúcich v nemocnici nachádzajúcej sa na území, na ktorom je vyhlásená mimoriadna situácia z dôvodu kritickej nedostupnosti ústavnej zdravotnej starostlivosti,58f)

p) podrobiť sa posúdeniu dočasnej pracovnej neschopnosti u poskytovateľa určeného okresným úradom, 55jawm)  ak ide o zdravotníckeho pracovníka, ktorému bola uložená pracovná povinnosť.“.

Poznámka pod čiarou k odkazu 58f znie:

„58f) § 3 ods. 2 písm. e) zákona Národnej rady Slovenskej republiky č. 42/1994 Z. z. v znení zákona č. .../2024 Z. z.“.

1. V § 82 ods. 5 písm. b) sa slová „písm. i)“ nahrádzajú slovami „písm. j) a l)“.
2. V § 82 sa odsek 5 dopĺňa písmenom d), ktoré znie:

„d) do 1 500 eur zdravotníckemu pracovníkovi, ak poruší povinnosť podľa § 80 ods. 1 písm. m) až p).“.

Čl. V

Zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona č. 204/2013 Z. z., zákona č. 173/2015 Z. z., zákona č. 125/2016 Z. z., zákona č. 9/2021 Z. z., zákona č. 176/2021 Z. z., zákona č. 412/2021 Z. z. a zákona č. 92/2022 Z. z. sa dopĺňa takto:

V § 3 sa písmeno r) dopĺňa štvrtým bodom, ktorý znie:

„4. vykonanie opatrení na zabezpečenie zdravotnej starostlivosti pre obyvateľstvo z dôvodu kritickej nedostupnosti ústavnej zdravotnej starostlivosti.5a)“.

Poznámka pod čiarou k odkazu 5a znie:

„5a) § 3 ods. 2 písm. e) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. .../2024 Z. z.“.

Čl. VI

Tento zákon nadobúda účinnosť dňom vyhlásenia.